L 104/24
BG
Официален вестник на Европейския съюз
19.4.2023 г.
ПРИЕ НАСТОЯЩИЯ РЕГЛАМЕНТ:
Член 1 Изменения на Делегиран регламент (ЕС) 2020/2015 Член 4, параграф 1 от Делегиран регламент (ЕС) 2020/2015 се заменя със следното: „1.
Изключението въз основа на способността за оцеляване, предвидено в член 15, параграф 4, буква б) от Регламент (ЕС) No 1380/2013, се прилага: — в участък 7d на ICES в рамките на шест морски мили от брега, но извън установени зони за размножаване, по отношение на обикновен морски език (Solea solea) под минималния референтен размер за опазване, уловен с тралове с трални дъски (кодове на риболовните уреди: OTT, OTB, TBS, TBN, TB, PTB, OT, PT, TX) с размер на окото на тралната торба от 80 до 99 mm, от кораби: — с максимална дължина 10 метра и максимална мощност на двигателя 221 kW, и — извършващи риболов във води с дълбочина 30 метра или по-малко и продължителността на тегленето е не повече от деветдесет минути, — в участък 7e на ICES в рамките на шест морски мили от брега, но извън установени зони за размножаване, по отношение на обикновен морски език (Solea solea) под минималния референтен размер за опазване, уловен с тралове с трални дъски (код на риболовните уреди: OTB) с размер на окото на тралната торба от 80 до 99 mm, от кораби с дължина под 12 метра.“
Член 2 Дата на влизане в сила и срок на прилагане Настоящият регламент влиза в сила в деня след деня на публикуването му в Официален вестник на Европейския съюз.
Той се прилага от 1 януари 2023 г. до 31 декември 2023 г.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 2 февруари 2023 година.
За Комисията Председател Ursula VON DER LEYEN